Jóan Pauli Joensen

Jóan Pauli Joensen (født 1945) er en færøysk etnolog. Han er professor emeritus i kulturhistorie ved Fróðskaparsetur Føroya.

Han vokste opp i Sørvágur. Han er fil.dr. i etnologi fra Lunds universitet fra 1975 og dr.phil. fra Aarhus Universitet fra 1987 på avhandlinger om de færøyske fiskernes historie.

Fra 1977 til 1989 var han inspektør ved Færøyenes nasjonalmuseum. I 1989 ble han utnevnt til professor i kulturhistorie ved Fróðskaparsetur Føroya. Han var også rektor ved universitetet fra 1991 til 1998 og på nytt fra 2004 til 2011. Fra 1998 til 1999 var han professor i etnologi ved Universitetet i Bergen.

Han er medlem av Kungliga Gustav Adolfs Akademien för svensk folkkultur fra 1994. Han er også medlem av Føroya Fróðskaparfelag, der han var formann fra 1988 til 1990. Han har representert færøyske forskere i mange styrer og utvalg.

 Referanser 

Kategori:Etnologer
Kategori:Færøyske professorer
Kategori:Professorer ved Universitetet i Bergen
Kategori:Personer fra Sørvágur
Kategori:Portal:Færøyene/artikler